PATVIRTINTA

 Joniškio r. Skaistgirio gimnazijos direktoriaus

 2023 m. vasario 22 d. įsakymu Nr. V-16

**JONIŠKIO R. SKAISTGIRIO GIMNAZIJOS IKIMOKYKLINIO UGDYMO SKYRIAUS RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ STEAM VIRTUALIOS KŪRYBINIŲ DARBŲ PARODOS**

**,,IŠDYKĘ VELYKINIAI MARGUČIAI” NUOSTATAI**

***Saulė šypsosi pro langą***

***Spinduliais parėmus dangų,***

***Klega paukščiai, gėlės kvepia***

***Puošdamos Velykų taką.***

***Vėl pavasaris pas mus.***

***Laikas puošti margučius.***

**I.BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų STEAM virtualios kūrybinių darbų parodos „IŠDYKĘ VELYKINIAI MARGUČIAI“ “(toliau vadinama virtuali paroda) nuostatai reglamentuoja virtualios parodos tikslus, uždavinius, organizavimo tvarką, eigą ir dalyvavimo sąlygas.

2. Parodą organizuoja Joniškio r. Skaistgirio ikimokyklinio ugdymo skyriaus ikimokyklinio ugdymo mokytojos (Šermukšnių g. 4,Skaistgirys, Joniškio r.).

3. Atsakingas asmuo – Joniškio r.Skaistgirio gimnazijos ikimokyklinio ugdymo mokytoja, socialinė pedagogė Violeta Rudienė el.p. socpedagogė123@gmail.com

4. Virtualios parodos nuostatai skelbiami Joniškio r. Skaistgirio gimnazijos tinklalapyje bei Auklėtoja Auklėtojai Facebook paskyroje, uždaroje Facebook grupėje ,,IŠDYKĘ VELYKINIAI MARGUČIAI“.

**II. TIKSLAS IR UŽDAVINIAI**

5. Virtualios parodos tikslas – įtraukti vaikus, tėvelius, mokytojus į aktyvią STEAM veiklą.

6. Uždaviniai:

6.1.Ugdyti vaikų kūrybinę iniciatyvą, estetinį suvokimą, meninę ir pažinimo kompetencijas.

6.2.Skatinti ugdytinių konstravimo, inžinerinius, matematinius, meninius gebėjimus, išradingai plėtojant veiklą, kurios metu būtų sukurti velykiniai margučiai.Velykinius margučius kuriame iš pačių įvairiausių ir netikėčiausių priemonių (popierius, molis, antrinės žaliavos, vilna, gamtinė medžiaga, siūlai, tekstilė ir kt.), įvairia technika (lipdymas, piešimas, aplikacija, karpymas, štampavimas ir kt.).

6.3.Stiprinti ugdymo įstaigų mokytojų, ugdytinių, tėvų bendravimą ir bendradarbiavimą, įsitraukiant į kūrybinį procesą, dalinantis gerąja patirtimi STEAM ugdymo srityje.

**III. PARODOS DALYVIAI**

7. Virtualioje parodoje kviečiami dalyvauti ikimokyklinio ir priešmokyklinio amžiaus vaikai, jų tėveliai, mokytojai, švietimo pagalbos specialistai, neformaliojo švietimo mokytojai.

**IV. PARODOS ORGANIZAVIMO IR DALYVAVIMO TVARKA**

8. Dalyviai užpildo dalyvio anketą (pridedamas priedas) dėl dalyvavimo projekte ir siunčia. el.p. socpedagogė123@gmail.com **nuo 2023-03-01 iki 2023-04-15** nurodant parodos pavadinimą.

9. Dalyvių skaičius iš vienos įstaigos neribojamas.

10. Dalyviai kuria ir fotografuoja savo sukurtus velykinius margučius.

11. Darbai gali būti individualūs ir kolektyviniai.

12. Virtualios parodos fotonuotraukas nuo **2023-03-01 iki 2023-04-15** kelti į sukurtą *Facebook* grupę „IŠDYKĘ VELYKINIAI MARGUČIAI“. Pasibaigus parodos terminui, nuotraukų prašome nebekelti į grupę.

13. Nuotraukose vaikų veidų neturi matytis.

14.Įkeldami nuotrauką, viršuje parašykite ugdymo įstaigos ir grupės pavadinimą, vaikų amžių, pedagogo vardą ir pavardę.

**V. APDOVANOJIMAI**

15. Projekto dalyviai bus apdovanoti padėkos raštais. Parodoje dalyvavusiems pedagogams bus išduodamos Joniškio r. Skaistgirio gimnazijos pažymos, patvirtinančios dalyvavimą parodoje. Padėkos raštai ir pažymos bus išsiųsti dalyvių nurodytu elektroniniu paštu.

**VI. BAIGIAMOSIOS NUOSTATOS**

16. Parodos dalyviai, atsiųsdami kūrybinių darbų nuotraukas, sutinka su jų viešu platinimu, publikavimu viešinant parodą.

17. Iš parodos dalyvių atsiųstų nuotraukų bus sukurtas filmukas ir patalpintas į *Facebook* grupę „IŠDYKĘ VELYKINIAI MARGUČIAI“.

 18. Pateikdami nuotraukas su vaikų veidais mokytojai pasirūpina, kad dalyvių tėvai duotų sutikimą viešinti vaikus elektroninėje erdvėje.

 19. Parodos nuostatus, jų pakeitimus tvirtina Joniškio r. Skaistgirio gimnazijos direktorė.

 20. Organizatoriai pasilieka teisę keisti parodos sąlygas.

 21. Pasiteiravimui dalyviai gali kreiptis į ikimokyklinio ugdymo mokytoją, socialinę pedagogę Violetą Rudienę, el. paštu socpedagogė123@gmail.com

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Priedas

**JONIŠKIO R. SKAISTGIRIO GIMNAZIJOS IKIMOKYKLINIO UGDYMO SKYRIAUS RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ STEAM VIRTUALIOS KŪRYBINIŲ DARBŲ PARODOS**

**,,IŠDYKĘ VELYKINIAI MARGUČIAI”**

**DALYVIO ANKETA**

|  |  |
| --- | --- |
| Įstaigos pavadinimas |  |
| Autoriaus vardas, pavardė |  |
| Kolektyvinio darbo dalyvių – grupės pavadinimas |  |
| Trumpas STEAM veiklos aprašymas |  |
| Mokytojo/mokytojų vardas pavardė |  |
| Ugdymo įstaigos pavadinimas |  |
| Kontaktinis el. paštas |  |